Jeg bruger en ret fed håndcreme, da jeg har tendens til tørre hænder. Men der kommer fedtpletter overalt, især på mine køkkenlåger/-skuffer, men også på håndtagene. Almindeligt rengøringsmiddel hjælper ikke. Har du et bedre råd?
Her er opskriften til fjernelse af ”fedteriet”: Lav en blanding af ½ spand varmt vand, 1 dl petroleum og 1 spsk. opvaskemiddel. Du skal bruge gummihandsker, da blandingen er krads ved hænderne. Tør det fedtede af med en svamp, og tør efter med bløde klude.